Bíróság elé állítják azt a férfit, aki december 20-án Nagyatádon betörte egy autó szélvédőjét és oldalsó ablakait.

A férfi december 20-án éjjel részegen akart bemenni egy szórakozóhelyre, de a személyzet nem engedte be. Ő dühös lett, és a haragját egy autón vezette le: egy szöghúzóval verte be a kocsi ablakait.

Fotó: Police.hu

A rendőrök hamar megtalálták a férfit, akit elfogtak és előállítottak a Nagyatádi Rendőrkapitányságra. Rongálás vétség megalapozott gyanúja miatt gyanúsítottként hallgatták ki.

A rendőrség az iratokat 2020. január 15-én bíróság elé állítási javaslattal küldte meg az illetékes ügyészségnek, írja a Police.hu.